CELEX: 22003D0062
Language: hr
Date: 2003-05-16 00:00:00
Title: Odluka Zajedničkog odbora EGP-a br. 62/2003 od 16. svibnja 2003. o izmjeni Priloga XXI. (Statistika) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               21
            
         22003D0062
   
               L 193/50
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 62/2003
   od 16. svibnja 2003.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 17/2003 od 31. siječnja 2003. (1).
            
         
               (2)
            
            
               Uredbu (EZ) br. 1221/2002 Europskog parlamenta i Vijeća od 10. lipnja 2002. o tromjesečnim nefinancijskim računima ukupne države (2) treba unijeti u Sporazum.
            
         
               (3)
            
            
               Budući da su potrebne velike promjene sustava nacionalne statistike u Islandu i Norveškoj, odgađa se datum prvog slanja tromjesečnih podataka za te zemlje,
            
         ODLUČIO JE:
   Članak 1.
   Iza točke 19.db (Odluka Komisije 98/715/EZ) Priloga XXI. Sporazumu umeće se sljedeća točka:
   
      
                  „19.dc
               
               
                  
                     32002 R 1221: Uredba (EZ) br. 1221/2002 Europskog parlamenta i Vijeća od 10. lipnja 2002. o tromjesečnim nefinancijskim računima ukupne države (SL L 179, 9.7.2002., str. 1.).
                  Odredbe ove Uredbe se za potrebe ovog Sporazuma prilagođavaju kako slijedi:
                  Sljedeći se stavak dodaje članku 5.:
                  „3.   Za Island, prvo slanje tromjesečnih podataka odnosi se na prvo tromjesečje 2004. Island dostavlja te podatke najkasnije 30. lipnja 2004.
                  Za Norvešku, prvo slanje tromjesečnih podataka odnosi se na prvo tromjesečje 2003. Norveška te podatke dostavlja najkasnije 30. lipnja 2003.””
               
            
   Članak 2.
   Tekstovi Uredbe (EZ) br. 1221/2002 na islandskom i norveškom jeziku, koji se objavljuju u Prilogu o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 17. svibnja 2003., pod uvjetom da su Zajedničkom odboru EGP-a (3) podnesene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku o EGP-u i Prilogu o EGP-u Službenom listu Europske unije.
   
      Sastavljeno u Bruxellesu 16. svibnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 94, 10.4.2003., str. 76.
   
      (2)  SL L 179, 9.7.2002., str. 1.
   
      (3)  Ustavni zahtjevi nisu navedeni.